**vznesené Pripomienky v rámci medzirezortného pripomienkového konania**

Zákon, ktorým sa mení a dopĺňa zákon č. 530/2003 Z. z. o obchodnom registri a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 346/2018 Z. z. o registri mimovládnych neziskových organizácií a o zmene a doplnení niektorých zákonov v znení neskorších predpisov

|  |  |
| --- | --- |
| Počet vznesených pripomienok, z toho zásadných | 16 / 1 |

|  |  |  |  |  |
| --- | --- | --- | --- | --- |
| **Subjekt** | **Pripomienka** | **Typ** |  | **Vyhodnotenie** |
| **Klub 500** | **K čl. I.**Návrhom zákona sa zrušuje povinnosť v prípade obchodného registra a registra mimovládnych organizácií vyžadovať zapisovanie údajov o druhu a čísle dokladu totožnosti v prípade konečných užívateľov výhod, ak je konečným užívateľom výhod občan SR. Dovoľujeme si požiadať predkladateľa o informáciu, či údaje o dokladoch totožnosti, ktoré boli doposiaľ evidované budú uchované a naďalej evidované alebo budú vymazané z obchodného registra a z registra mimovládnych organizácií. | **Z** | **A** | Údaje ostávajú evidované v obchodnom registri. Obdobný postup sa použil aj v prípade údajov, ktoré sa prestali zapisovať v minulosti. Predkladateľ nevylučuje, že v prípade prechodu na nový informačný systéme obchodného registra dôjde k dôkladnému prehodnoteniu ďalšej evidencie neaktuálnych, resp. historicky prekonaných údajov. |
| **MHSR** | **Doložke vybraných vplyvov**Odporúčame predkladateľovi neoznačovať pozitívny vplyv na podnikateľské prostredie a ani uplatňovanie mechanizmu znižovania byrokracie a nákladov v Doložke vybraných vplyvov. Odôvodnenie: Navrhovaný materiál zakladá marginálny vplyv na podnikateľské prostredie týkajúci sa zápisu druhu a čísla dokladu totožnosti konečného užívateľa výhod, v tomto prípade odporúčame predkladateľovi nevyznačovať vplyv na podnikateľské prostredie. V opačnom prípade mu vzniká povinnosť vypracovať samostatnú Analýzu vplyvov na podnikateľské prostredie v zmysle bodu 4.5 Jednotnej metodiky na posudzovanie vybraných vplyvov, ako aj povinnosť predloženia materiálu na záverečné posúdenie vybraných vplyvov Stálej pracovnej komisie Legislatívnej rady vlády SR na posudzovanie vybraných vplyvov po skončení medzirezortného pripomienkového konania a pred jeho predložením na rokovanie vlády SR. | **O** | **A** | Pripomienka akceptovaná, text primerane upravený. |
| **MHSR** | **Tabuľke zhody**Odporúčame predkladateľovi v stĺpci 9 doplniť informácie o identifikácii goldplatingu (GP-A, resp. GP-N). Odôvodnenie: V súlade s prílohou č. 3 k legislatívnym pravidlám vlády SR (uznesenie vlády SR č. 787/2022), ktorá upravuje novú verziu tabuľky zhody v súvislosti s reformu Plánu obnovy a odolnosti SR „ochrana pred neopodstatneným goldplatingom“. V stĺpci 9 sa pri každom ustanovení uvádza, či goldplating je alebo nie je identifikovaný. | **O** | **A**  | Pripomienka akceptovaná, text primerane upravený. |
| **MIRRI SR** | **K vlastnému materiálu, čl. I a II.**V čl. I a II navrhujeme slová „údaje o druhu a čísle dokladu totožnosti sa do obchodného registra nezapisujú, ak ide o občana Slovenskej republiky.“ nahradiť slovami „údaje o druhu a čísle dokladu totožnosti sa do obchodného registra nezapisujú, ak ide o občana Slovenskej republiky alebo štátneho príslušníka tretej krajiny alebo EÚ s vydaným dokladom o pobyte na území Slovenskej republiky.“. ODÔVODNENIE: Aj štátnym príslušníkom iných krajín je možné vydať slovenský doklad totožnosti, v ktorom je okrem iného uvedené aj rodné číslo takejto fyzickej osoby (§5 ods. 3 písm. c) zákona Národnej rady Slovenskej republiky č. 301/1995 Z. z. o rodnom čísle). | **O** | **N** | Predkladateľ nemôže akceptovať uvedenú pripomienku, pretože bez finančného dopadu je momentálne technicky nerealizovateľná a to z dôvodu chýbajúcej integrácie na Register fyzických osôb.  |
| **NBS** | **Nad rámec návrhu**Navrhujeme novelizovať aj § 4 ods. 2 písm. d) zákona č. 315/2016 Z. z. o registri partnerov verejného sektora a o zmene a doplnení niektorých zákonov, a to tak, že rozsah požadovaných údajov sa rozšíri o rodné číslo. Uvedené navrhujeme z dôvodu, že je potrebné upraviť rozsah zapisovaných údajov v jednotlivých registroch tak, aby bol jednotný pre uvedené zákonmi zriadené registre a aby bol v súlade s rozsahom identifikačných údajov daných zákonom č. 297/2008 Z. z. o ochrane pred legalizáciou príjmov z trestnej činnosti a ochrane pred financovaním terorizmu a o zmene a doplnení niektorých zákonov. Odôvodnenie: V súčasnosti existujú v jednotlivých zákonoch rozdiely v rozsahu zapisovaných údajov, čo spôsobuje problémy v aplikačnej praxi pri overení identifikácie osôb, ktorá sa vyžaduje v zmysle zákona č. 297/2008 Z. z., napr.: - § 4 ods. 2 písm. d) zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov v súčasnosti znie: „d) zoznam konečných užívateľov výhod v rozsahu meno, priezvisko, adresa trvalého pobytu, dátum narodenia, štátna príslušnosť a údaj, či konečný užívateľ výhod je verejným funkcionárom vykonávajúcim funkciu v Slovenskej republike“ – rodné číslo sa v tomto prípade nepožaduje, - § 3 ods. 1 písm. d) štvrtý bod zákona č. 346/2018 Z. z. o registri mimovládnych neziskových organizácií a o zmene a doplnení niektorých zákonov v znení neskorších predpisov v súčasnosti znie: „4. rodné číslo alebo iný identifikátor fyzickej osoby, ak tak ustanoví osobitný predpis“. Z vyššie uvedených dôvodov navrhujeme právnu úpravu zjednotiť. | **O** | **N** | Predkladateľ berie na vedomie vznesenú pripomienku, ale s ohľadom na to, že presahuje rámec predloženého návrhu zákona, ju neakceptuje. Bude sa ňou zaoberať perspektívne pri novelizácii zákona o registri partnerov verejného sektora. V tejto súvislosti však poukazujeme na to, že ide o systémový zásah ako do právnej úpravy, tak aj do technických riešení na ňu nadväzujúcich. Nehovoriac o praktických dôsledkoch, ktoré by priniesli požiadavku na dodatočné dopĺňanie rodného čísla do RPVS pod hrozbou pomerne prísnych sankcií za nesplnenie takejto novej dodatočnej povinnosti. |
| **NBÚ** | **materiálu predloženému do MPK**Dovoľujeme si upozorniť predkladateľa na skutočnosť, že v materiáli predloženom do medzirezortného pripomienkového konania sa nenachádzalo informatívne konsolidované znenie právneho predpisu, hoci ide o jeho novelizáciu. Odôvodnenie: Podľa § 7 ods. 1 písm. g) zákona č. 400/2015 Z. z. o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov v znení neskorších predpisov je obligatórnou obsahovou náležitosťou materiálu, ktorý sa predkladá do medzirezortného pripomienkového konania (ak ide o novelizáciu právneho predpisu), okrem paragrafového znenia aj informatívne konsolidované znenie, teda znenie právneho predpisu, v ktorom majú byť zapracované všetky jeho skoršie novelizácie vrátane aktuálne navrhovanej novelizácie. | **O** | **A**  | Pripomienka akceptovaná, informatívne konsolidované znenie bolo dopracované. |
| **OAPSVLÚVSR** | **Čl. III**Odporúčame doplniť osobitnú časť dôvodovej správy a to o odôvodnenie nadobudnutia účinnosti návrhu zákona dňom vyhlásenia. Z čl. 8 ods. 8 Legislatívnych pravidiel vlády SR vyplýva, že výnimočné ustanovenie účinnosti dňom vyhlásenia treba obmedziť len na prípady, v ktorých je to skutočne nevyhnutné, čo treba odôvodniť. | **O** | **A**  | Pripomienka akceptovaná, text primerane upravený. |
| **OAPSVLÚVSR** | **K doložke vybraných vplyvov**V 1. bode doložky vybraných vplyvov – Charakter predkladaného materiálu, žiadame pri citovaní smernice (EÚ) 2015/849 v platnom znení doplniť publikačný zdroj a dodatok „v platnom znení“ a to z dôvodu, že ak má právne záväzný akt Európskej únie jednu alebo viacero novelizácií, uvádza sa s dodatkom „...v platnom znení“; to platí aj pre skrátenú citáciu. | **O** | **A**  | Pripomienka akceptovaná, text primerane upravený. |
| **OAPSVLÚVSR** | **K doložke zlučiteľnosti**1. V bode 3 písm. b) doložky zlučiteľnosti je potrebné pri citovaní smernice (EÚ) 2015/849 v platnom znení doplniť dodatok „v platnom znení“ a to z dôvodu, že ak má právne záväzný akt Európskej únie jednu alebo viacero novelizácií, uvádza sa s dodatkom „...v platnom znení“; to platí aj pre skrátenú citáciu. | **O** | **A**  | Pripomienka akceptovaná, text primerane upravený. |
| **OAPSVLÚVSR** | **K doložke zlučiteľnosti**2. Odporúčame vypustiť z doložky zlučiteľnosti smernicu (EÚ) 2018/843. | **O** | **A**  | Pripomienka akceptovaná, text primerane upravený. |
| **OAPSVLÚVSR** | **K doložke zlučiteľnosti**3. V bode 4 písm. c) doložky zlučiteľnosti sú uvedené slovenské právne predpisy, v ktorých sú preberané právne akty Európskej únie už prebraté. Upozorňujeme, že transpozičná príloha zákona č. 250/2007 Z. z. a nariadenia vlády SR č. 404/2007 Z. z. neobsahuje smernicu (EÚ) 2015/849 v platnom znení. V prípade, že táto smernica sa preberala do uvedených právnych predpisov, je potrebné doplniť ich transpozičné prílohy, vypracovať tabuľky zhody a notifikovať ich Európskej komisii. | **O** | **A**  | Pripomienka akceptovaná, text primerane upravený. |
| **OAPSVLÚVSR** | **K tabuľke zhody so smernicou (EÚ) 2015/849 v platnom znení**1. V záhlaví tabuľky pri citovaní smernice (EÚ) 2015/849 v platnom znení žiadame doplniť publikačný zdroj a dodatok „v platnom znení“ a to z dôvodu, že ak má právne záväzný akt Európskej únie jednu alebo viacero novelizácií, uvádza sa s dodatkom „...v platnom znení“; to platí aj pre skrátenú citáciu. | **O** | **A**  | Pripomienka akceptovaná, text primerane upravený. |
| **OAPSVLÚVSR** | **K tabuľke zhody so smernicou (EÚ) 2015/849 v platnom znení**2. Upozorňujeme, že text článku 30 ods. 4 smernice (EÚ) 2015/849 v platnom znení uvedený v stĺpci (2) je nesprávny a neaktuálny. Čl. 30 ods. 4 smernice (EÚ) 2015/849 v platnom znení znie nasledovne: „Členské štáty vyžadujú, aby informácie uchovávané v centrálnom registri uvedenom v odseku 3 boli primerané, presné a aktuálne, a zavedú na tento účel mechanizmy. Takéto mechanizmy zahŕňajú požadovanie od povinných subjektov, a ak je to vhodné a v rozsahu, v akom táto požiadavka zbytočne nezasahuje do ich funkcií, od príslušných orgánov, aby ohlasovali všetky nezrovnalosti, ktoré zistia medzi informáciami o vlastníckych právach dostupných v centrálnych registroch a informáciami o vlastníckych právach, ktoré majú k dispozícii. V prípade ohláseného nesúladu členské štáty zabezpečia prijatie primeraných opatrení na vyriešenie nesúladu v primeranom čase a medzitým, ak je to vhodné, uvedenie konkrétnej poznámky v centrálnom registri.“ Uvedené žiadame prepracovať. | **O** | **A**  | Pripomienka akceptovaná, text primerane upravený. |
| **OAPSVLÚVSR** | **K tabuľke zhody so smernicou (EÚ) 2015/849 v platnom znení**3. Upozorňujeme, že je potrebné v tabuľke zhody vyplniť stĺpec (9) Identifikácia goldplatingu. V prípade, že nejde o goldplating, v stĺpci (9) sa uvedie poznámka GP – N, čo znamená, že goldplating nie je identifikovaný, ďalej nie je potrebné vypĺňať stĺpec (10). V prípade, že ide o goldplating v stĺpci (9) sa uvedie poznámka GP – A spolu s písmenom, ktoré predstavuje kategóriu goldplatingu, spolu so skráteným slovným označením kategórie goldplatingu ku ktorému dochádza. V takomto prípade je potrebné vyplniť aj stĺpec (10), v ktorom sa uvedie oblasť, na ktorú má goldplating vplyv a pod tabuľkou zhody je potrebné v takomto prípade uviesť vyjadrenie sa k opodstatnenosti goldplatingu a jeho odôvodnenie. | **O** | **A**  | Pripomienka akceptovaná, text primerane upravený. |
| **OAPSVLÚVSR** | **Všeobecne k návrhu zákona**Dávame predkladateľovi na zváženie, aby sa aj od občanov z iných členských štátov Európskej únie, ktorí majú rodné číslo, resp. iný obdobný jednoznačný identifikátor nevyžadovalo zapisovanie údajov o druhu a čísle dokladu totožnosti, a to z rovnakých dôvodov ako v prípade slovenských občanov. V opačnom prípade môže ísť o diskrimináciu na základe štátnej príslušnosti, kedy administratívna záťaž pre zapísané osoby, bude nepomerná, keďže občania z ostatných členských štátov budú musieť svoje údaje neustále aktualizovať na rozdiel od občanov Slovenskej republiky. | **O** | **N** | Predkladateľ nemôže akceptovať uvedenú pripomienku, pretože bez finančného dopadu je momentálne technicky nerealizovateľná a to z dôvodu chýbajúcej integrácie na Register fyzických osôb.  |
| **ÚVSR** | **Čl. I: § 2 ods. 3 prvá veta, doplnený text za bodkočiarkou Čl. II: § 3 ods. 4 prvá veta, text doplnený za bodkočiarkou**Zvážiť, či nastavené obmedzenie v podobe zapisovania údajov o druhu a čísle dokladu v prípade inej osoby ako občana SR nie je diskriminačné a nemôže byť vyhodnotené ako kvantitatívne (množstevné) obmedzenie alebo obmedzenie s podobným (rovnakým) účinkom na vnútornom trhu. Odôvodnenie: Členské štáty majú povinnosť uplatňovať voči občanom EÚ resp. občanom členských štátov EÚ len také opatrenia na vnútornom trhu, ktoré sa zhodne uplatňujú voči ich vlastným občanom. V právnych poriadkoch nemôžu zavádzať ďalšie požiadavky alebo stanovovať vyššie nároky pre občanov z iných členských štátov EÚ. Akékoľvek ďalšie resp. dodatočné obmedzenia sa môžu vyhodnocovať ako kvantitatívne (množstevné obmedzenia) a obmedzenia im podobnej povahy voči občanom EÚ (na vnútornom trhu). Navrhujeme zvážiť túto úpravu tiež z dôvodu, že zakladá diskriminačné kritérium - na základe občianstva, ktoré je v kontexte noriem najvyššej právnej sily a radu medzinárodných a európskych dokumentov vylúčené; diskriminačný charakter môže mať úprava, kedy väčší objem údajov sa vyžaduje k zápisu osôb, ktoré nie sú občanmi SR. | **O** | **N** | Predkladateľ nemôže akceptovať uvedenú pripomienku, pretože bez finančného dopadu je momentálne technicky nerealizovateľná a to z dôvodu chýbajúcej integrácie na Register fyzických osôb.  |
| **ÚGKKSR** | Odoslané bez pripomienok |  | **A** | Predkladateľ berie uvedené na vedomie. |
| **MDSR** | Odoslané bez pripomienok |  | **A** | Predkladateľ berie uvedené na vedomie. |
| **MOSR** | Odoslané bez pripomienok |  | **A** | Predkladateľ berie uvedené na vedomie. |
| **MPRVSR** | Odoslané bez pripomienok |  | **A** | Predkladateľ berie uvedené na vedomie. |
| **ÚJDSR** | Odoslané bez pripomienok |  | **A** | Predkladateľ berie uvedené na vedomie. |
| **ÚNMSSR** | Odoslané bez pripomienok |  | **A** | Predkladateľ berie uvedené na vedomie. |
| **MPSVRSR** | Odoslané bez pripomienok |  | **A** | Predkladateľ berie uvedené na vedomie. |
| **GPSR** | Odoslané bez pripomienok |  | **A** | Predkladateľ berie uvedené na vedomie. |
| **MFSR** | Odoslané bez pripomienok |  | **A** | Predkladateľ berie uvedené na vedomie. |
| **MZSR** | Odoslané bez pripomienok |  | **A** | Predkladateľ berie uvedené na vedomie. |
| **ÚPVSR** | Odoslané bez pripomienok |  | **A** | Predkladateľ berie uvedené na vedomie. |
| **ÚVO** | Odoslané bez pripomienok |  | **A** | Predkladateľ berie uvedené na vedomie. |
| **MVSR** | Odoslané bez pripomienok |  | **A** | Predkladateľ berie uvedené na vedomie. |
| **MKSR** | Odoslané bez pripomienok |  | **A** | Predkladateľ berie uvedené na vedomie. |
| **PMÚSR** | Odoslané bez pripomienok |  | **A** | Predkladateľ berie uvedené na vedomie. |
| **MŠVVaŠSR** | Odoslané bez pripomienok |  | **A** | Predkladateľ berie uvedené na vedomie. |

|  |
| --- |
| Vysvetlivky k použitým skratkám v tabuľke: |
| O – obyčajná |
| Z – zásadná |